एचसीएल टेक का शुद्ध लाभ 34.2% बढ़ा  
सॉफ्टवेयर निर्यातक कंपनी एचसीएल टेक्नोलॉजीज का शुद्ध लाभ दिसंबर, 2010 को समाप्त तिमाही में 34.2 फीसदी बढ़कर 399.70 करोड़ रुपये रहा।
सॉफ्टवेयर निर्यातक कंपनी एचसीएल टेक्नोलॉजीज का शुद्ध लाभ दिसंबर, 2010 को समाप्त तिमाही में 34.2 फीसदी बढ़कर 399.70 करोड़ रुपये रहा। कंपनी ने एक बयान में कहा कि अक्टूबर-दिसंबर तिमाही में कंपनी का शुद्ध लाभ 297.7 करोड़ रुपये था।  आलोच्य तिमाही में कंपनी की एकीकृत आय 28.8 फीसदी बढ़कर 3,888.4 करोड़ रुपये रही, जो इससे पूर्व वित्तवर्ष की समान तिमाही में 3,041.4 करोड़ रुपये थी। एचसीएल टेक्नोलॉजीज ने प्रति शेयर दो रुपये का लाभांश देने की भी घोषणा की है।  बयान के मुताबिक अक्टूबर-दिसंबर अवधि में कंपनी ने शुद्ध रूप से 2,049 कर्मचारियों को जोड़ा। इससे उसके कुल कर्मचारियों की संख्या बढ़कर 72,267 हो गई है। कंपनी ने सकल रूप से 8,379 कर्मचारियों को नियुक्त किया।